MLDataScientist/Wikipedia-uzbek-2024-05-01 huggingface dataset:
Sufiy

Sufiy - (arabcha. الصّوفيّ - sufiy, tasavvuf vakili). Sufiy atamasi islomdagi mistik-asketik ta’limot vakillari nomi. Sufiy atamasi oʻzak ma’no kasb etib, tasavvuf ana shu sufiylik bilan shugʻullanishni anglatuvchi otlashgan ish-harakat nomidir. Ba’zi fikrlarga koʻra, sufiylar amaliy rasm-rusumlarni ado etuvchilar tushuniladi.

Sufiy soʻzining kelib chiqishi haqida qadimdan turli fikrlar mavjud. Hozirgi kunda bu soʻzning “yung” soʻzidan kelib chiqqani haqidagi farazlar umumiy qabul qilingan fikr, deb hisoblanmoqda. Sabab sifatida, dastlabki sufiylar dagʻal jundan kiyim kiyib yurishgani keltirilgan. Agar “sufiy” soʻzi “suf”, ya’ni yung ma’nosini anglatuvchi soʻzdan kelib chiqqan deyilsa va asos sifatida sufiylarning odatda yungdan toʻqilgan janda-xirqa yoki po‘stin kiyganiga ishora qilingan boʻlsa, “tasavvuf” atamasi lugʻaviy jihatdan “xirqa kiyish”, istilohiy jihatdan esa “sufiylik bilan shugʻullanish” ma’nosini anglatadi. 

Abu Rayhon Beruniyning “Tahqiqu ma li-l-Hind” asarida yunoncha “sofia” soʻzining ma’nosi “hikmat” ekanini keltirib oʻtilgan. 

Bu soʻz mistik-asketik ta’limot ma’nosida islomdan avval ham ishlatilgan. Atama ilk bora Iroq sufiylari orasida tarqalgan, ammo boshqa mintaqalarda urf boʻlmagan, keyinchalik asta-sekin atama islomdagi barcha zuhd va irfoniy harakatlar uchun umumlashib borgan.

Manbalar

Adabiyotlar 
 

 Tasavvuf
 Tariqat
 Sufiylik
Bagod

Bagod — Vengriyaning Zala tumanidagi qishloq.

Manbalar 

Koordinatalar Vikimaʼlumotlarda
Vengriya
Zala okrugidagi aholi punktlari
HiPhi Y

HiPhi Y — Xitoyning Human Horizon kompaniyasi tomonidan ishlab chiqariluvchi oʻrtahajmli krassover.

Manbalar
Bayramiylar

Bayramiylar - sufiylik tariqati. Tariqat asoschisi Xoji Bayram Valiy (vaf. 1429 y.). Bayramiya tariqatini jazba, muhabbat va ilohiy sirlar kabi uch asos tashkil etadi.

Bayramiylar tariqatining oʻziga xos jihatlaridan biri, ushbu tariqat turklar Anatoliya hududida asos solgan ilk tariqat ekanligidir. Shu sabab tariqat Hoji Bayram hayotlik vaqtida Anqara, Bursa va Edirna kabi shaharlarda keyinchalik Anatoliya va Bolqon hududlarida keng tarqalgan.

Tariqat xalvatiya va naqshbandiya tariqatlarining tamoyillarini oʻzida mujassam etgan. 
Bayramiya tariqatida zikri-jahriy keng tarqalgan. Biroq ba’zi paytlarda zikri-xafiydan ham foydalanadilar. 
Hoji Bayram vafotidan soʻng ushbu tariqatning davom etishida ulugʻ shayxlardan biri Oq Shamsiddinning asarlari muhim oʻrin tutgan. Zero, Hoji Bayram yozgan kichik she’rlardan boshqa hech qanday manba bizgacha yetib kelmagan. 
Tariqat uch shu’badan tashkil topgan: Oq Shamsiddin tomonidan asos solgan - shamsiya, malamiya va jalvatiya. 

Keyinchalik bayramiylar tariqati shamsiya va uning yoʻnalishlaridan biri himmatiya koʻrinishida davom etgan. Jalvatiya bayramiya tariqatining bir yoʻnalishi boʻlsada, biroq keyinchalik alohida tariqat sifatida shakillangan. 
Avvaliga ushbu tariqatga ergashuvchilarning bosh kiyimlari qizil va oʻn ikki chiziqdan iborat boʻlgan boʻlsa, keyinchalik bu an’ana Hoji Bayram tomonidan olti chiziqli oq rang bosh kiyimiga oʻzgartirilgan. Bosh kiyimdagi olti chiziq olti yoʻnalish yuqori, quyi, o‘ng, chap, old va ortni anglatgan. Shuningdek, mavlaviy tariqatidagi kabi uzun bosh kiyim ham kalta bosh kiyimiga oʻzgartirilgan.

Manbalar

Adabiyotlar 
 

 Tasavvuf
 Tariqat
 Sufiylik
 Xoji Bayram Valiy
 Bayramiylar
Mahfuz bin Mahmud

Mahfuz bin Mahmud (916–917-yilda vafot etgan) – “Nasoyim ul-muhabbat”da tilga olingan tasavvuf shayxi. Nishopur tasavvuf maktabi namoyandasi Abu Hafs Haddodning shogirdi. Ustozi vafotidan keyin Abu Usmon Hiriyga murid tushadi. Qabri ustozi Abu Hafsning yonida.

Manbalar 
Navoiyshunoslik
Mahfuz bin Muhammad

Mahfuz bin Muhammad – “Naso­yim ul-muhabbat”da tilga olingan tasavvuf shayxi. Bagʻdod shahrida yashagan. “Nasoyim ul-muhabbat”da undan ikkita hikmat keltirilgan.

Manbalar 
Navoiyshunoslik
Mehri Hirotiy

Mehri Hirotiy – fors-tojik shoirasi. Shohrux Mirzoning shaxsiy tabibi Xoja Abdulazizning xotini. Goʻzal, yaxshi tahsil olgan, jasur va hozirjavob bu ayol Gavharshodbegim bilan yaqin munosabatda boʻlgan. Tilining oʻtkirligi va fosh qiluvchi badiha sheʼrlari tufayli tuhmatga uchrab, Shohrux tomonidan hatto zindonga ham tashlangan. Ozodlikka chiqqach, saroy bilan aloqasini butkul uzadi.

Alisher Navoiy “Majolis un-nafois” tazkirasida quyidagi baytni Mavlono Sulaymonga nisbat berib keltirar ekan, shunday yozadi: “Va mashhur mundoqdurkim, bu abyot Mavlono Hakim tabibning xotuni Mehriningdur. Va faqir siqa eldin eshittimkim, Sulaymonningdur. Vallohu aʼlam”:Guftam az madrasa pursam sababi hurmati may,

Dari har kas, ki zadam, bexud-u loyaqil bud.

(Mazmuni: Mayning nega haromligi sababini soʻray deb, madrasa ahlidan kimning eshigini qoqmay, hammasi mast-u behush edi).Shoira Mehri Hirotiy 1449-yilda Hirotda vafot etgan. Uning sheʼrlarini Farida Afroʻz oʻzbek tiliga tarjima qilgan.

Manbalar 
Navoiyshunoslik
Mehrnoz (obraz)

Mehrnoz yoki Nozmehr – Alisher Navoiyning “Xamsa”si tarkibiga kiruvchi “Saddi Iskan­da­riy” dostoni­dagi asosiy qahramon Iskandarning ikkinchi xotini, Kashmir shohi Malluning qizi. Dostonda u goʻzal va nozli qiz deya taʼriflanadi. Umuman olganda, goʻzallik bilan uygʻunlashgan Kashmir hiylagarligi ramzini bildiradi.Bu ishtin malolat topib Nozmehr

Ki, shoh oʻzga yon qildi ogʻoz mehr.

(“Saddi Iskandariy”)

Manbalar 
Navoiyshunoslik
Mir Ali Doʻst Rafiqiy

Mir Ali Doʻst Rafiqiy (15-asr) – xurosonlik fors shoiri, Husayn Boyqaroning beklaridan Alaykabekning nabirasi. Ushbu shoirning nomi “Majolis un-nafois”ning beshinchi majlisida tilga olinadi. Alisher Navoiy uning muloyim tabʼli yigit ekanligini aytib, quyidagi matlaʼsini keltiradi:Davoyi dardi dili xeshro koʻjo joʻyam,

Koʻjo ravam, chi kunam, holi dil kiro goʻyam?

(Mazmuni: Dilim dardining davosini qayerdan qidiray, qayerga boray, nima qilay, dilim ahvolini kimga aytay?)

Manbalar 
Navoiyshunoslik
Mir Argʻun

Mir Argʻun (15-asr) – fors-tojik tilida ijod qilgan xurosonlik shoir. Nomi “Majolis un-nafois”ning ikkinchi majlisida tilga olinadi. Alisher Navoiy uning chodir tikish bilan shugʻullangani, sheʼr turlaridan koʻproq muammo janriga moyilligi haqida maʼlumot berib, “Mahmud” ismiga bitilgan muammosini namuna sifatida keltiradi.

Manbalar 
Navoiyshunoslik
Mir Asadulloh

Mir Asadulloh (15–16-asr) – fors-tojik tilida ijod qilgan simnonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy Mir Asadullohning surat va siyrati yoqimli yigit ekanligini, ilm olish maqsadida Hirotga kelgani va oʻzi qurdirgan madrasada tahsil olganligi haqida maʼlumot beradi. “Majolis un-nafois”da uning “Uns” ismiga bitilgan muammosi keltirilgan.

Manbalar 
Navoiyshunoslik
Mir Ahadulloh

Mir Ahadulloh (15–16-asr) – fors-tojik tilida ijod qilgan balxlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning tahsil olish uchun Hirotga kelgani, yaxshi sheʼriy tabʼga ega ekanligini aytib “Porso” ismiga bitilgan bir muammo va quyidagi baytini keltiradi:Ey shabi gʻam, dur az on shamʼi jamolam soʻxti,

Solho dar vaʼdayi roʻzi visolam soʻxti.

(Mazmuni: Ey gʻam tuni, ul shamdan uzoqda mening jamolimni kuydirding; yillar visol kunini vaʼda qilib, meni yondirding).

Manbalar 
Navoiyshunoslik
Shlyaxove (Xerson viloyati)

Shlyaxove () — Ukrainaning Xerson viloyati Berislavskiy tumanidagi qishloq.

2001-yilgi aholini roʻyxatga olish maʼlumotlariga koʻra qishloqda aholi soni 1033 kishini tashkil qilgan. Pochta indeksi — 74307. Telefon indeksi — 5546. KATO kodi — 6520688401.

Mahalliy kengash 
Xerson viloyati, Berislav tumani, Shlyaxove qishlogʻi, Chkalova koʻchasi, 1a.

Shlyaxove qishloq kengashining rasmiy sayti http://shliahove-sr.gov.ua/ .

Qishloq tarixi 
Maʼmuriy-hududiy islohotdan oldin Shlyaxove qishloq kengashining markazi qishloqda joylashgan. 2018-yil iyul oyida islohot doirasida Urojaynenskiy, Tomarinskiy va Rakovskiy qishloq kengashlari qishloqlarini oʻz ichiga olgan Shlyaxove qishloq birligi tashkil etilgan.

2020-yil 29-aprelda Ukraina Vazirlar Mahkamasi Xerson viloyatida jamoalarni shakllantirishning uzoq muddatli rejasini tasdiqlaydi.

2020-yil iyun oyida Ukraina Vazirlar Mahkamasining buyrugʻi bilan maʼmuriy-hududiy islohot doirasida jamoa tugatildi, barcha aholi punktlari, shu jumladan Shlyaxove ham Berislav shahar birligi tarkibiga kiritilgan.

Manbalar

Havolalar 

 Shlyaxovoe na sayte Verxovnoy radi Ukraini
 Qishloqlar
Ukraina aholi punktlari
Mir Buzurg va Mir Xurd

Mir Buzurg va Mir Xurd – “Naso­yim ul-muhabbat”da tilga olingan aka-uka hindistonlik tasavvuf shayxlari. Paygʻambar avlodidan boʻlganliklari uchun ularni “Sodoti nuhta” nomi bilan ham atashgan. Ular dastlab Kobul viloyatining Lahugar tumanida yashaganlar. Bir kechada paygʻambar Muhammad (s.a.v.)ni tushlarida uch marta koʻrib, ularga bu shaharni tark etishni amr etganlaridan keyin Dehliga kelib, muqim boʻlganlar. Mir Xurdning asl ismi Mavlono Badriddin Isʼhoq boʻlib, Shayx Farididdin Shakarganj haqida “Asror ul-avliyo” manoqibini yozgan. “Nasoyim ul-muhabbat”ga ushbu shayxlar bilan bogʻliq fasl Alisher Navoiy tomonidan qoʻshilgan.

Manbalar 
Navoiyshunoslik
Oʻzbekiston prezidentlik saylovlari (2023)

Oʻzbekistonda 2023-yilgi prezidentlik saylovi – Oʻzbekistonda 2023-yil 9-iyul kuni boʻlib oʻtgan navbatdan tashqari prezidentlik saylovi.

Konstitutsiyaviy referendum maʼqullangandan soʻng, muddatidan oldin saylovlar oʻtkazilishi belgilandi. Prezidentlik muddatlari yangilandi va amaldagi Prezident Shavkat Mirziyoyevga yana ikki marta yetti yillik muddatga saylanish imkoniyatini berdi.

2023-yil 8-may kuni qabul qilingan prezident farmoniga muvofiq oʻtkazish belgilangan. 10-may kuni saylovoldi kampaniyasi boshlandi. 19-may kuni Oʻzbekiston Respublikasi Markaziy saylov komissiyasi saylov oʻtkazish uchun 174 mlrd soʻm (taqriban 15 million 131 ming AQSh dollari) mablagʻ ajratilganini maʼlum qildi.

Oʻzbekiston qonunchiligiga koʻra, prezidentlik saylovlarida saylov huquqiga ega fuqarolarning kamida 33 foizi ishtirok etishi shart, aks holda saylov haqiqiy emas deb topiladi. Qonunda, shuningdek, nomzodlarning hech biri 50 foizdan ortiq ovoz olmasa, ikkinchi tur oʻtkazilishi ham nazarda tutilgan.

25-iyun va 2-iyul kunlari prezidentlikka nomzodlar vakillari oʻrtasida debatlar boʻlib oʻtdi. Bahslar televideniye orqali oʻzbek, rus, ingliz va qoraqalpoq tillarida namoyish etildi.

Nomzodlar

Natijalari 
Oʻzbekiston Prezidenti Shavkat Mirziyoyev 9-iyul kuni 88 foiz ovoz bilan qayta saylandi, deb xabar qildi mamlakat Markaziy saylov komissiyasi. 10-iyul kuni dastlabki natijalarga tayanib, oʻtkazilgan brifingda Oʻzbekiston Respublikasi Markaziy saylov komissiyasi raisi Zayniddin Nizomxoʻjayev Prezident saylovining dastlabki natijalarini maʼlum qildi. Saylovda 15 milliondan ortiq saylovchi ishtirok etdi.

Saylovga munosabat 

Qozogʻiston prezidenti Qosim-Jomart Toqayev birinchi boʻlib hamkasbini gʻalaba bilan tabrikladi. Prezidentlik saylovi yakunlarini Oʻzbekistonning amaldagi Prezidentining Oʻzbekistonni barqaror oʻsishi, barqarorligi va farovonligini taʼminlashga qaratilgan siyosiy yoʻnalishini xalq tomonidan qoʻllab-quvvatlanayotganining dalili sifatida baholadi, deb xabar qildi prezident matbuot xizmati.

Xitoy yetakchisi Si Szinpin ham Mirziyoyev rahbariyatini tabriklab, faoliyatini yuqori baholadi.

Umuman, Mirziyoyev nomiga 20 dan ortiq davlat rahbarlaridan tabriklar keldi.

Demokratik institutlar va inson huquqlari boʻyicha byuro (DIIHB) saylovlar „baʼzi islohotlarga qaramay, haqiqiy siyosiy raqobatda oʻtmaganligini“ keltirdi. Ularning hisobotida „saylov byulletenlarini toʻldirish belgilari, varaqalarda bir xil koʻrinadigan imzolarning koʻplab kuzatuvlari“ keltirildi. „Nomzodlarning hech biri amaldagi prezidentni ochiq tanqid qilmagan yoki muqobil siyosiy qarashlarni taqdim qilmaganligi, saylovoldi tashviqoti butun yil davomida past darajada olib borilgani“ qayd etilgan.

MDH kuzatuvchilari missiyasi saylovlar „shaffof, ochiq, adolatli va demokratik saylovlar tamoyillariga mos“ oʻtganini taʼkidladi. Taʼkidlanganidek, saylov „Oʻzbekiston Respublikasi Konstitutsiyasi va Saylov kodeksi talablariga toʻliq mos holda oʻtgan“, fuqarolarning oʻz xohish-irodasini erkin bildirish huquqi kafolatlangan.

Manbalar
Mir Yodgorbek

Mir Yodgorbek (15-asr) – fors-tojik tilida ijod qilgan xurosonlik shoir. Nomi “Majolis un-nafois”ning ikkinchi majlisida tilga olinadi. Alisher Navoiy uning Xuroson mirzozodalaridan ekanligini aytib, “Sayfiy” taxallusi bilan ijod qilgani haqida maʼlumot beradi. Mir Yodgorbek amal va martabani tark qilib, tarki dunyolikni ixtiyor qilgan va ozgina gʻalla bilan kun kechirgan. Oʻzi kabi foniyvash kishilardan yordamini ayamagan. “Majolis un-nafois”da uning ikki bayti keltirilgan boʻlib, ulardan biri quyidagichadir:Sarvi man sabz astu shirin, rost hamchun nayshakar,

Chun ba boloyi qaboyi barg nay bandad kamar.

(Mazmuni: Mening sarvim nayshakardek yosh, nihol kabi shirin va xushqomatdir, nayning barg kiyimlari ustidan kamar bogʻlaganidek beli bogʻlidir.)

Manbalar 
Navoiyshunoslik
Mir Zayn

Mir Zayn — "Nasoyim ul-muhabbat"da tilga olingan tasavvuf shayxi. Marv viloyati­dan. „Naso­yim ul-muhab­bat“ga ushbu shayx bilan bogʻliq fasl Alisher Navoiy tomonidan kiritilgan.

Manbalar 
Navoiyshunoslik
Mir Ibrohim

Mir Ibrohim (15-asr) – shoir, Alisher Navoiyning tutingan farzandi. Amir Kamoliddin Husaynning oʻgʻli, Shayx Bahlulning nabirasi. Navoiy “Majolis un-nafois”da uni farzandi kabi tarbiyalaganini aytib, “shohim“ va “mohim” ismlari kelib chiqadigan bir muammosini keltiradi:Az sari mehr, ey nigori dilnavoz,

Soʻyi Ibrohimi bedil bin ba noz.

(Mazmuni: Ey dil oluvchi yor, mehr koʻrsatib, oshiq Ibrohim tomonga noz bilan bir qara).

Manbalar 
Navoiyshunoslik
Mir Imod Mashhadiy

Mir Imod Mashhadiy (15-asr) – fors-tojik tilida ijod qilgan mashhadlik shoir. “Musaviy” taxallusi bilan ijod qilgan. Nomi “Majolis un-nafois”ning ikkinchi majlisida tilga olinadi. Alisher Navoiy uning donishmand, xushxulq va xushtabʼ kishi ekanligi, muammo ilmida mohirligi, Mashhad shoirlari uning huzurida yigʻilib, aytgan har bir soʻziga itoat qilish­lari haqida maʼlumot beradi.

“Majolis un-nafois”da uning Kamol Xoʻjandiyga javoban yozgan quyidagi bayti keltirilgan:Guft: Bo chashmat bigoʻ, to juz xayoli roʻyi mo,

Surati digar nayorad dar nazar, guftam: “Ba chashm”.

(Mazmuni: Koʻzingga ayt, bizning yuzimiz xayolidan boshqa hech bir suratni nazariga keltirmasin, dedi. Men “koʻzim ustiga” (yaʼni, jonim bilan), dedim).

Manbalar 
Navoiyshunoslik
Mir Imom

Mir Imom – “Nasoyim ul-muhabbat”da tilga olingan tasavvuf shayxi. Samarqandda yashagan. Xalqning koriga yarash va ularga beminnat xizmat koʻrsatishni hayotining asosiy maslagiga aylantirgan. “Nasoyim ul-muhabbat”ga ushbu shayx bilan bogʻliq fasl Alisher Navoiy tomonidan qoʻshilgan.

Manbalar 
Navoiyshunoslik
Mir Islom Gʻazzoliy

Mir Islom Gʻazzoliy (15-asr) – fors-tojik tilida ijod qilgan shoir. Muhammad Gʻazzoliyning avlodidan. Nomi “Majolis un-nafois”ning birinchi majlisida tilga olinadi. Alisher Navoiy uning tibbiyot va hikmatda mahoratli ekani, sultonlar majlisida ishtirok etishi, tabʼi nazmini alohida taʼkidlab, Hakim Anvariyning qasidasiga yozgan javobidan bir misra keltiradi:Chu murodi xeshro bo mulki Ray kardam qiyos.

(Mazmuni: Oʻz istagimni Ray mulki bilan qiyos qildim).Shuningdek, Navoiy Mir Islom Gʻazzoliy Boysungʻur Mirzoning oʻgʻli, 1447—1448-yillarda Hirot atrofini boshqargan Alouddavla Mirzo madhida bir qasida yozgani, qasidaning barcha bayti bir xil taʼrix (abjad hisobi bilan 849-hijriy-qamariy/1445–1446-milodiy yillar)ni bildirishini aytadi. Mir Islom Gʻazzoliy Sulton Abu Said Mirzo hukmronligi davrida vafot etgan.

Manbalar 
Navoiyshunoslik
Mir Ixtiyoriddin

Mir Ixtiyoriddin (15-asr) – fors-tojik tilida ijod qilgan xurosonlik shoir. Arab tili va fiqhni mukammal darajada bilgan. Alisher Navoiy uning nomini “Majolis un-nafois”ning toʻrtinchi majlisida tilga olib, yaxshi sheʼriy tabʼi borligi, xush xulq-atvorli yigit ekanini aytadi. Mavlono Nizomiddin qozilik qilgan paytida uning mahkamasidagi barcha hukmnoma va farmonlar Mir Ixtiyoriddinning tasarrufida boʻlgan. Fiqh ilmiga doir risola ham bitgan. “Majolis un-nafois”da uning “Poyi Hisor” hovuzi qurilishi munosabati bilan yozgan quyidagi taʼrixi keltirilgan:Havze, ki chu xoham az safoyash goʻyam,

Sad bor dahan ba obi hayvon shoʻyam.

Har chand, ki hast manbaash chashmayi Xizr,

Taʼrixi vay az “soqiyi kavsar” joʻyam.

(Mazmuni: Bu hovuzning tozaligidan soʻzlamoqchi boʻlganimda, ogʻzimni yuz marta obi hayot bilan yuvaman. Garchi, Xizr chashmasi boʻlsa ham taʼrixini “Kavsar soqiysi”dan axtaraman). Sheʼrning taʼrix moddasi “soqiyi kavsar” iborasi boʻlib, undagi harflar abjad hisobi boʻyicha aniqlanganda, 897-hijriy-qamariy/1486–87-milodiy yilga toʻgʻri keladi.

Manbalar 
Navoiyshunoslik
Respublikanes

Respublikanes () — Ukrainaning Xerson viloyati Berislav tumanidagi qishloq.

2009-yilgi aholini roʻyxatga olish maʼlumotlariga koʻra qishloqda 244 kishi yashagan. Pochta indeksi — 74362. Telefon indeksi — 5546. KATO kodi — 6520684802.

Mahalliy kengash 
Xerson viloyati, Berislav tumani, Novokairi qishlogʻi, Barxutov koʻchasi, 77.

Manbalar

Havolalar 

 Respublikanes na sayte Verxovnoy radi Ukraini
 Qishloqlar
Ukraina aholi punktlari
Mir Ishqiy

Mir Ishqiy (15 asr) – xurosonlik fors shoiri, Jahon Malikbekning nabirasi, Amir Yodgorbekning qarindoshi. Nomi “Majolis un-nafois”ning beshinchi majlisida tilga olinadi. Alisher Navoiy uning yaxshi tabʼga ega ekanligini aytib, quyidagi matlaʼsini keltiradi: Zi bahri on ki oyad qissayi jononi man berun, 

Zi xubon har zamon dar anjuman oram suxan berun.

(Mazmuni: Jononimning qissasi kelib chiqarmikan deya majlisda hamisha goʻzallar toʻgʻrisida soʻz yuritaman).

Manbalar 
Navoiyshunoslik
Mir Kamoliddin Husayn

Mir Kamoliddin Husayn (15-asr) – fors-tojik tilida ijod qilgan xurosonlik shoir va tasavvuf namoyandasi. Ilm olish uchun Iroqqa boradi. Iroq hukmdori Sulton Yaʼqub unga alohida ehtirom koʻrsatib bir yilda yuz ming oltinga yaqin daromad keltiradigan Biyobon hududini suyurgʻol qilib beradi. Lekin Mir Kamoliddin Husayn tez orada darvesh­likni ixtiyor qilib, Xurosonga qaytadi va Abdurahmon Jomiy xizmatiga kiradi. Xoja Abdulloh Ansoriyning “Manozil us-soyirin” asariga sharh bitadi. Alisher Navoiy Mir Kamoliddin Husaynning nomini “Majolis un-nafois”ning toʻrtinchi majlisida tilga olib, uning xushsurat, xushtabʼ va barcha ilmlardan xabardor yigit ekani, darvesh hamda soʻfitabiat kishi boʻlganligi tufayli oʻzini “shayx” deb atagani, bu uning oʻz ahvolini yashirish uchun qilingan malomati boʻlsa kerak, deb aytadi. “Majolis un-nafois”da uning quyidagi bayti keltirilgan:Az in bogʻi jahonoro chi son oram qadam berun

Ki, boshad ravzayi xuldash darun, bogʻi Iram berun.

(Mazmuni: Jahonga bezak bergan bu bogʻdan qanday qilib chiqib ketay, chunki uning ichkarisi jannat bogʻi, tashqarisi Iram bogʻidir).

Manbalar 
Navoiyshunoslik
Sablukivka

Sablukivka () — Ukrainaning Xerson viloyati, Berislav tumanidagi qishloq.

2001-yilgi aholini roʻyxatga olish maʼlumotlariga koʻra qishloqda aholi soni 301 kishini tashkil qilgan. Pochta indeksi — 74350. Telefon indeksi — 5546. KATO kodi — 6520681802.

Mahalliy kengash 
Xerson viloyati, Berislav tumani, Kachkarovka qishlogʻi, Lenin koʻchasi, 6.

Havolalar 

 Sablukovka na sayte Verxovnoy radi Ukraini

Manbalar 

 Qishloqlar
Ukraina aholi punktlari
Mir Lavand

Mir Lavand (15–16-asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning qalandar kiyimida yuradigan jahongashta kishi ekani, sheʼriy isteʼdod va fazilatlardan xoli emasligini aytib, “Majolis un-nafois”da quyidagi baytini keltiradi:Ruxashro moh guftam, shahr az guftori man pur shud,

Zi dandonash suxan guftam, dahoni man pur az dur shud.

(Mazmuni: Yuzini oy deb atadim, bu soʻzim butun shaharga tarqab ketdi. Tishlari haqida soʻzlagan edim, ogʻzim durlarga toʻldi).

Manbalar 
Navoiyshunoslik
Mir Maxdum

Mir Maxdum, Sayid Muhammad (15-asr) – fors-tojik tilida ijod qilgan shoir. Qosim Anvorning xalifasi va shogirdi. Mir Maxdumning nomi “Majolis un-nafois”­ning birinchi majlisida Qosim Anvordan keyin tilga olinadi. Alisher Navoiy uning Qosim Anvorga ixlos bilan xizmat qilgani, ustozi buyurgan har qanday ogʻir mehnatni sidqidildan bajargani uchun piri unga Mir Maxdum nomini berganini aytadi. Qabri Nishopur viloyatida. “Majolis un-nafois”da uning quyidagi bayti keltirilgan:Mutrib, bizan taronavu, soqiy, biyor jom

Xunash halol, on ki biguftast: “may harom”

(Mazmuni: Cholgʻuchi, tarona chal; soqiy, may tutgil, kimki “may harom” degan boʻlsa, uning qoni haloldir).

Manbalar 
Navoiyshunoslik
Estadio San Juan del Bicentenario

Estadio San Juan del Bicentenario — Argentinaning San-Xuan provinsiyasi Posito departamentidagi stadion. U asosan futbol musoboqalari uchun foydalaniladi, San Martin de San-Xuan, Sportivo Desamparados va boshqa mahalliy klublarning uy uchrashuvlarini oʻtkazadi. Stadion, shuningdek, 2011-yilgi Amerika Kubogi uchun ham joy boʻlgan. Stadion 25 286 tomoshabinga moʻljallangan boʻlib, 86 million AR dollar sarmoya talab qilgan. Stadionda regbi ittifoqi va chim ustida xokkey oʻyinlari ham boʻlib oʻtdi.

Tarixi 
Ishlar 2009-yilning mart oyida boshlangan boʻlib, jami 500 nafar ishchi ish bilan taʼminlangan. Ishlar 24 oyga uzaytirildi. Stadion 2010-yil may oyida May inqilobining 200 yilligini nishonlash uchun ochilishi kerak edi. Biroq kechikishlar stadionning 2011-yil 16-mart kuni ochilish marosimi boʻlib, Argentina va Venesuela oʻrtoqlik uchrashuvida Argentina 30 000 tomoshabin oldida 4:1 hisobida gʻalaba qozongan edi. Oʻsha yili stadionda 2011-yilgi Amerika Kubogining guruh bosqichi va chorak final oʻyinlari boʻlib oʻtdi.

2013-yil mart oyida 9 million AR dollar qiymatidagi qoʻshimcha maydon ham ishga tushirildi. Maydonda shunga oʻxshash oʻlchamlar (105 x 68 m) va oltita yoritish minoralari mavjud boʻlib, ular tungi vaqtda oʻyinlar oʻtkazish va shugʻillanishga imkon beradi.

2012-yilda Estadio del Bisentenario qayta boshlangan Copa Argentinaning birinchi finaliga mezbonlik qildi, unda Boka Xuniors Racing 21ni magʻlub etdi. Bir yil oʻtib, stadion 2013-yilgi Janubiy Amerika yoshlar chempionatining ikkita stadiondan biri boʻlgan va birinchi bosqichda "B" guruhini qabul qilgan.

2018-yilda u yana Argentina terma jamoasini qabul qildi, bu safar FIFA Jahon chempionati-2018 saralashi (KONMEBOL) uchun Kolumbiyaga qarshi oʻyinda Argentina 3:0 hisobida gʻalaba qozondi.

2023-yilda stadion 2023-yilgi 20 yoshgacha boʻlgan futbolchilar oʻrtasidagi Jahon chempionati oʻyinlariga mezbonlik qilishi kutilmoqda.

Sport tadbirlari

2011-yil Amerika kubogi

2023-yilgi FIFA U-20 Jahon chempionati

FIFA Jahon chempionati saralashi

Regbi ittifoqi

Manbalar

Havolalar 

 Sedes: Copa Argentina.org da San-Xuan del Bisentenario Estadio
 Google Xaritalarda ko'rish

Argentina futbol stadionlari